โหมดของสี

โหมดสีแบบต่างๆ และความเหมาะสมในการใช้งาน โหมดสีจะมีอยู่ 8 แบบ โดยแต่ละแบบก็จะมีความเหมาะสมในการทำงานต่างกันไป คือ **โหมดสีแบบ Bitmap**
 * แม่สี

จะเป็นโหมดสีที่มีเฉพาะสีขาวและสีดำ เหมาะที่จะใช้งานประเภทภาพวาดหรืองานที่เป็นลายเส้น ไม่ต้องการรายละเอัยดของสีอื่นๆ ภาพที่ได้จะมีความละเอียดน้อยมาก แต่ก็จะมีขนาดของไฟล์ที่เล็กมากตามไปด้วย **โหมดสีแบบ Grayscale** เป็นโหมดสีที่มีการไล่เฉดสีของสีเทา จากเทาอ่อนไปจนถึงสีเทาแก่ได้ถึง 256 สี ภาพที่ได้ในโหมดนี้เหมาะสำหรับการนำภาพที่ตกแต่งไปใช้งานกับเครื่องพิมพ์แบบ ขาว-ดำ ข้อดีของภาพในโหมด Grayscale คือ จะได้ไฟล์ที่มีขนาดเล็กแต่ยังมีการไล่เฉดสีให้เห็นอยู่ในภาพ **โหมดสีแบบ Duotone** เป็นโหมดสีที่มีการกำหนดโทนสีที่จะใช้งานได้ตั้งแต่ 1-4 โทนสี จะคล้าย กับรูปภาพในโหมด Grayscale แต่จะต่างกันตรงที่สามารถกำหนดโทนสี ที่จะใช้งานในรูปภาพได้เอง **โหมดสีแบบ Indexed color** ภาพที่จะใช้โหมด Indexed color ส่วนใหญ่จะเป็นภาพที่แก้ไขเสร็จแล้ว พร้อมจะนำไปใช้งาน มักจะใช้กับภาพที่จะใช้กับภาพที่จะนำขึ้นเว็บไซต์ โหมดสีแบบนี้มีข้อดีตรงที่สามารถกำหนดจำนวนสีที่จะใช้งานได้ด้วยตนเองตั้งแต่ 1-256 สี และจะทำให้ไฟล์ภาพที่ได้มึขนาดเล็กหรือใหญ่ได้ตามความเหมาะสม ข้อเสียของโหมดสีแบบ Indexed color มี Layer ในรูปภาพได้เพียง Layerเดียวและเพราะว่าใช้สีได้เพียง 256 สี ทำให้ไม่เหมาะจะนำไปใช้ในงานพิมพ์ที่ต้องการสีที่สมจริง เพราะจะทำให้ภาพที่ได้ออกมาไม่ละเอียดเท่าที่ควร **โหมดสีแบบ RGB ( Red, Green, Blue)** โหมดสีแบบ RGB เป็นโหมดสีแบบเดียวกับที่ใช้งานอยู่บนจอมอนิเตอร์ จะแบ่งออกเป็น 3 Channel สีคือ แดง เขียว และน้ำเงิน โดยที่ในแต่ละสีได้อีก 256 ลำดับ ทำให้สีที่ได้มีความละเอียดสมจริงมากพอสมควร **โหมดสีแบบ CMYK (Cyan, Magenta, Yellow, Black)**  เป็นโหมดสีที่แบ่งออกเป็น 4 Channel สีคือ ฟ้า,บานเย็น,เหลือง,และดำ ซึ่งสีทั้ง 4 ที่กล่าวมาจะเป็น สีแบบเดียวกับการพ่นหมึกเพื่อพิมพ์งานของเครื่องพิมพ์คุณภาพสูงดังนั้นโหมดสีแบบ CMYK จึงเหมาะที่จะใช้ในงานพิมพ์ที่ต้องการรายละเอียดสูงเพราะจะให้สีที่สมจริงและมีความผิดเพี้ยนของสีน้อยที่สุด **โหมดสีแบบ Lab Color** เป็นโหมดสีที่ให้สีได้เหมือนจริงมากที่สุดโดยมีค่า L (Lighten) แทนความสว่าง, ค่า a แทนสีเขียวถึงสีแดง และค่า b แทนสีน้ำเงิน ถึงสีเหลือง นิยมใช้ในการบันทึกภาพเพื่อใช้งานข้ามระบบ เพราะภาพที่ได้จะไม่ผิดเพี้ยน **โหมดสีแบบ Multichanel**

เป็นโหมดที่ใช้เพื่อการพิมพ์ในกรณีพิเศษส่วนมากจะใช้สำหรับการพิมพ์ในรูปแบบของ Scitex CT (Scitex Continuous Tone) ซึ่งเป็นการพิมพ์งานที่ มีความละเอียดมากที่สุด การเปลี่ยนโหมดเป็น Multichannel จากแต่ละโหมดจะให้ผลที่แตกต่างออกไป เข่น ถ้าเปลี่ยน จากโหมด CMYK ก็จะได้ Channel ที่เป็นสีฟ้า,บานเย็น, เหลืองและดำเท่านั้น จะไม่มี Channel รวมของทุกสีอยู่ด้วย หรือถ้าเปลี่ยนจาก RGB ก็จะกลายเป็น Channel สี CMY หรือฟ้า,บานเย็น และสีเหลืองแทน และถ้าเปลี่ยนจากโหมด Lab Color จะกลาย Alpha Channel ในระดับต่างๆทันที ||